1946 ஆம் ஆண்டின் இலங்கை (பாராளுமன்றத் தேர்தல்) அரசுப் பேரவை கட்டளைச் சட்டம் மற்றும் 1946 ஆம் ஆண்டின் உள்ளூர் அதிகார சபைகள் கட்டளைச் சட்டம் நிறைவேற்றப்பட்ட பின்னர் 1947 ஆம் ஆண்டு பாராளுமன்றத் தேர்தலை நடாத்துவதற்காகப் பாராளுமன்றத் தேர்தல்கள் திணைக்களம் ஆணையாளரொருவரின் கீழ் தாபிக்கப்பட்டுள்ளது. அதேபோன்று உள்ளூராட்சி (பிரதேச சபை) நிறுவன தேர்தல்களுக்காக உள்ளூராட்சி மன்றத் தேர்தல்கள் திணைக்களம் இன்னொரு ஆணையாளரின் கீழ் ஸ்தாபிக்கப்பட்டது. இதற்கமைய 1947 – 1955 ஒக்தோபர் வரை இரண்டு திணைக்களங்கள் இரண்டு ஆணையாளர்களின் கீழ் பாராளுமன்ற உறுப்பினர்களையும், உள்ளூராட்சி மன்ற உறுப்பினர்களையும் தேர்ந்தெடுப்பதற்கு நடவடிக்கையெடுக்கப்பட்டுள்ளது. இதற்கமைய 1947 ஆம் ஆண்டு முதலாவது பாராளுமன்றத் தேர்தல் மற்றும் 1952 ஆம் ஆண்டு இரண்டாவது பாராளுமன்றத் தேர்தல் என்பன பாராளுமன்றத் தேர்தல்கள் திணைக்களத்தினால் நடாத்தப்பட்டது. உள்ளூராட்சி மன்ற தேர்தல்கள் திணைக்களத்தினால் குறித்த காலப்பகுதியினுள் உள்ளூராட்சி மன்றத் தேர்தல்களும் நடாத்தப்பட்டன.